Komisijos ataskaita Tarybai ir Europos Parlamentui dėl nuostatų dėl tarpusavio pagalbos vykdant reikalavimus, susijusius su tam tikromis rinkliavomis, muitais, mokesčiais ir kitomis priemonėmis, naudojimo 2005-2008 m. /* KOM/2009/0451 galutinis */





[pic] | EUROPOS BENDRIJŲ KOMISIJA | Briuselis, 4.9.2009 KOM(2009) 451 galutinis KOMISIJOS ATASKAITA TARYBAI IR EUROPOS PARLAMENTUI dėl nuostatų dėl tarpusavio pagalbos vykdant reikalavimus, susijusius su tam tikromis rinkliavomis, muitais, mokesčiais ir kitomis priemonėmis, naudojimo 2005–2008 m. KOMISIJOS ATASKAITA TARYBAI IR EUROPOS PARLAMENTUI dėl nuostatų dėl tarpusavio pagalbos vykdant reikalavimus, susijusius su tam tikromis rinkliavomis, muitais, mokesčiais ir kitomis priemonėmis, naudojimo 2005–2008 m. 1. Įvadas EB valstybės narės teikia tarpusavio pagalbą vykdant reikalavimus, susijusius su tam tikromis rinkliavomis, muitais, mokesčiais ir kitomis priemonėmis. Atitinkamos teisės normos pirmiausia išdėstytos 1976 m. kovo 15 d. Tarybos direktyvoje 76/308/EEB[1]. Ši direktyva pakeista 2008 m. gegužės 26 d. Direktyva 2008/55/EB[2]. Pagal šį teisės aktą Komisija prašoma reguliariai teikti ataskaitą apie tarpusavio pagalbos susitarimų naudojimą. Pirmoji ataskaita (dokumentas COM(2006)43) paskelbta 2006 m. vasario 8 d. Joje pateikta 2003 ir 2004 m. suteiktos tarpusavio pagalbos vykdant reikalavimus apžvalga. Dabartinė ataskaita yra apie 2005–2008 m. suteiktą pagalbą vykdant reikalavimus. Joje taip pat pateikiamos dabartinės šios srities Komisijos iniciatyvos. 2. TARPUSAVIO PAGALBOS PRIEMONIų NAUDOJIMO 2005–2007 M. TYRIMAS 2.1. Įvadinė pastaba Ankstesnėje ataskaitoje Komisija nurodė, kad buvo tam tikrų įvairių valstybių narių pateiktų statistinių duomenų neatitikimų. Iš statistinių duomenų apie 2005–2007 m. laikotarpiu pateiktų prašymų skaičių matyti, kad bendrai minėtų neatitikimų labai sumažėjo, nors prašymų labai padaugėjo. Tai rodo, kad valstybės narės atidžiau rinko teisingus statistinius duomenis. 2005 m. gruodžio 5 d. priimtais tiksliais nurodymais dėl prievolės teikti statistines ataskaitas neabejotinai prisidėta prie didesnio statistinio tikslumo. Be to, valstybių narių klausimai šia tema buvo atidžiai išnagrinėti išieškojimo komitete, dėl to nacionalinėse valdžios institucijose galėjo sumažėti galimų skirtingų nuomonių, dėl kurių statistinėse ataskaitose gali atsirasti neatitikimų. 2.2. Didėjantis EB tarpusavio pagalbos prašymų naudojimas Iš valstybių narių pateiktų statistinių duomenų matyti, kad pagalbos prašymų remiantis EB direktyva daugėja ( pirmasis stulpelis toliau pateikiamame piešinyje). Taip pat galima teigti, kad EB valstybės narės EB teisinę sistemą naudoja labiau nei kitą tarpusavio pagalbos, skirtos reikalavimams įvykdyti, susitarimą ar tvarką. Valstybių narių kitų tarpusavio pagalbos vykdant reikalavimus susitarimų naudojimas ( antras stulpelis toliau pateiktame piešinyje) 2005–2008 m. laikotarpiu sumažėjo. (Yra tik 2005–2008 m. laikotarpio duomenys apie kitų tarpusavio pagalbos susitarimų naudojimą)[3]. 2.2.1. Prašymų suteikti informaciją raida [pic] 2.2.2. Prašymų pranešti raida [pic] 2.2.3. Prašymų vykdyti reikalavimus raida [pic] 2.2.4. Reikalavimų, kuriems prašyta pagalba vykdant reikalavimus, pobūdis Viso reikalavimų skaičiaus procentiniu dydžiu išreikštas reikalavimų pobūdis pateiktas šiame piešinyje[4]: - [pic] su PVM reikalavimais susiję prašymai (nurodyti Direktyvos 2008/55/EB 2 straipsnio e dalyje) sudaro didžiąją reikalavimų vykdymo priemonių prašymų dalį: jų dalis padidėjo nuo 43 % 2005 m. iki 57 % 2007 m. 2008 m. ši dalis sumažėjo iki 34 %. - [pic] prašymai dėl pajamų ir kapitalo mokesčių (nurodyti direktyvos 2 straipsnio g dalyje) sudaro kitą didžiąją prašymų dalį. Ši dalis sumažėjo nuo 37 % visų prašymų 2005 m. iki 26 % visų prašymų 2007 m. 2008 m. – 50 % visų prašymų šios kategorijos reikalavimams įvykdyti. - [pic] prašymai dėl grąžinamųjų išmokų, intervencijos ir kitų priemonių, sudarančių Europos žemės ūkio garantijų fondo ir Europos žemės ūkio fondo kaimo plėtrai finansavimo sistemos dalį, rinkliavų ir kitų įmokų, numatytų atsižvelgiant į bendro cukraus sektoriaus rinkos organizavimo principus, importo ir eksporto muitų (nurodyti direktyvos 2 straipsnio a–d dalyse) apytiksliai sudaro 10 % visų prašymų; - [pic] prašymai dėl akcizo mokesčių (nurodyti direktyvos 2 straipsnio f dalyje) taip pat sudaro apie 10 % visų prašymų (išskyrus 2007 m., kai ši dalis sumažėjo iki 4 %); - [pic] prašymai dėl draudimo įmokų (nurodyti direktyvos 2 straipsnio h dalyje) sudaro tik labai nedidelę visų prašymų dalį. 2008 m. prašymų dėl šių mokesčių net nepateikta. [pic] 2.3. Didėjančios išieškotos sumos 2.3.1. Bendra išieškotų sumų raida Matoma faktiškai išieškotų sumų didėjimo tendencija. Palyginti su 2003 m. išieškotomis sumomis (100 %), 2006 ir 2008 m. išieškotos sumos padidėjo daugiau kaip 600 %[5]. [pic] 2.3.2. Kitoms valstybėms narėms išieškotų sumų pasiskirstymas pagal atitinkamų prašymų metus Praeina šiek tiek laiko, kol imamasi reikalavimų vykdymo priemonių ir kol jos duoda rezultatų. Pavyzdžiui, valstybės narės, į kurią kreiptasi, 2008 m. išieškotos sumos tik iš dalies susijusios su 2008 m. gautais prašymais. Šios sumos susijusios taip pat su ankstesniais metais gautais prašymais. Iš šio piešinio apie 2005–2008 m. faktiškai išieškotas sumas matyti, kuriais metais pateikti susiję prašymai. Iš šių statistinių duomenų paaiškėja, kad (daugiau nei) 80 % sumų tais metais išieškota pagal tų pačių metų prašymą (pažymėta „=“ piešinyje toliau) arba per dvejus praėjusius kalendorinius metus (pažymėta „-1“ ir „-2“ piešinyje toliau). [pic] 2.4. Veiksmingumo trūkumas Iš statistinių 2005–2008 m. tarpusavio pagalbos vykdant reikalavimus duomenų matyti, kad išieškotos sumos labai padidėjo. Taip pat daugėja prašymų ir didėja sumos, kurioms išieškoti prašoma pagalbos. Dėl to išlieka didelis sumų, kurioms prašoma pagalbos, ir sumų, kurios iš tikrųjų buvo išieškotos prašant tarpusavio pagalbos, neatitikimas. Kaip nurodyta 2.3.2. punkte, tai, kad imamasi reikalavimų vykdymo priemonių tvarkant tam tikrais metais gautą prašymą, nereiškia, kad tais pačiai metais reikalavimai bus nedelsiant įvykdyti. Nėra statistinių duomenų apie vėlesnį reikalavimų vykdymo priemonių rezultatą iki 2005 m. Todėl dabar neįmanoma tiksliai įvertinti, kokia sumų dalis yra veiksmingai išieškoma, palyginti su sumomis, kurioms išieškoti tais metais buvo prašoma pagalbos. Tačiau iš šiuo metu turimos ne pilnos informacijos aišku, kad galima tikėtis, jog bendras EB valstybių narių prašymų vykdyti reikalavimus koeficientas šiuo metu siekia apytiksliai 5 %[6]. Kadangi prašymų daugėja ir sumos, kurioms išieškoti prašoma pagalbos, didėja, reikia specialių pastangų siekiant pagerinti minėtos pagalbos veiksmingumą. Šias pastangas reikia dėti ir nacionaliniu lygmeniu, ir Bendrijos lygmeniu: - atskiros valstybės narės turi stiprinti nacionaliniais teisės aktais numatytas reikalavimų vykdymo priemones; - o Europos Bendrija turi stiprinti ir palengvinti valstybių narių tarpusavio pagalbą vykdant reikalavimus. 3. Naujos Bendrijos iniciatyvos siekiant sustiprinti tarpusavio pagalbą vykdant reikalavimus 3.1. Nauja Tarybos direktyva Pirminė direktyva dėl tarpusavio paramos patenkinant pretenzijas, susijusias su tam tikromis rinkliavomis, muitais ir mokesčiais bei kitomis priemonėmis – Direktyva 76/308/EEB – buvo keletą kartų iš dalies keičiama. Siekiant aiškumo ir racionalumo minėta direktyva turi būti kodifikuota. Nauja Tarybos direktyva 2008/55/EB buvo priimta 2008 m. gegužės 26 d. ir įsigaliojo 2008 m. birželio 30 d. 3.2. Naujas Komisijos reglamentas, kuriuo palengvinami pagalbos prašymų mainai 2008 m. lapkričio 28 d. Komisija priėmė Reglamentą (EB) Nr. 1179/2008, kuriuo nuo 2009 m. sausio 1 d. pakeista Komisijos direktyva 2002/94/EB. Šiuo nauju teisės aktu, kuriuo nustatomos išsamios Tarybos direktyvos įgyvendinimo taisyklės, praktiškai palengvinama tarpusavio pagalba, visų pirma – skirtingų valstybių narių kompetentingų institucijų keitimasis informacija. Tai tikrai būtina, kadangi prašymų nuolat daugėja. Vadovaujantis naujosiomis taisyklėmis reikalavimas prašymus ir atsakymus pateikti elektroninėmis ryšių priemonėmis iš esmės taikomas visų rūšių tarpusavio pagalbos prašymams. Naujos standartinės prašymo formos taip pat padeda pareiškėjui ir institucijai, į kurią kreipiamasi, greičiau keistis informacija. Šiuo metu kuriama elektroninė šių naujų prašymo formų versija su automatiniu vertimu. Bandomasis šių elektroninių prašymo formų naudojimo etapas pradėtas 2008 m. birželio 1 d. Jame dalyvauja 6 valstybių narių valdžios institucijos. Tikimasi, kad visos valstybės narės galės naudoti naujas elektronines formas 2010 m. 3.3. Naujo Tarybos teisės akto pasiūlymas 2009 m. vasario 2 d. Komisija pateikė pasiūlymą COM(2009)28 pakeisti Tarybos direktyvą 2008/55/EB naujomis nuostatomis, kad būtų sustiprinta pagalba vykdant reikalavimus. Pagrindiniai šio pasiūlymo tikslai ir nuostatos susiję su: - taikymo srities išplėtimu, įskaitant rinkliavas, kurioms dar netaikomi dabartiniai EB teisės aktai, kadangi vidaus rinkos konkurencingumui ir fiskaliniam neutralumui turi įtakos ne vien tai, kad nemokami mokesčiai, kuriems šiuo metu taikoma Direktyva 2008/55/EB. Vidaus rinkos sąlygų iškraipymai ir grėsmė finansiniams Bendrijos ir valstybių narių interesams gali kilti ir dėl su kitais mokesčiais susijusio sukčiavimo; - siūlymu pirmiau taikyti EB teisės aktus visiems EB valstybių narių tarpusavio pagalbos vykdant reikalavimus prašymams. Tai turėtų suteikti daugiau teisių pareigūnams, siekiantiems išvengti sunkumų, kurie kyla taikant daug susitarimų, kurių galimybės, sąlygos, būdai ir keitimosi informacija metodai yra skirtingi; - galimybių prašyti tarpusavio pagalbos ir pagreitinti tarpusavio pagalbos prašymų tvarkymą sustiprinimu. Tai labai svarbu, nes tikimybė, kad reikalavimai bus įvykdyti, aiškiai susijusi su reikalavimų amžiumi. Siekdama pagerinti reikalavimų vykdymo tikimybę Komisija siūlo šias priemones: - galimybę prašyti reikalavimų vykdymo priemonių, net jei prašančiojoje valstybėje narėje buvo imtasi ne visų tinkamų reikalavimų vykdymo veiksmų; - spontanišką dalijimąsi tam tikros kategorijos informacija; - galimybę pareigūnams būti administracinėse patalpose ir dalyvauti atliekant administracinius tyrimus kitoje valstybėje narėje; - tvarkos pranešti apie dokumentus supaprastinimą, nustatant vienodą pranešimų būdą naudojant standartinę formą; - vienodų Bendrijos priemonių, kurias pasitelkus užtikrinamas reikalavimų vykdymas ar imamasi atsargumo priemonių, padedančių išvengti kitoje šalyje parengtų priemonių vertimo ir pripažinimo problemų, kūrimą. 4. Išvados ir rekomendacijos 4.1. Išvados Iš padidėjusio pagalbos prašymų skaičiaus matyti, kad valstybėse narėse juntamas poreikis artimai bendradarbiauti kovojant su mokestiniu sukčiavimu. Nors 2005–2008 m. laikotarpiu išieškotos sumos padidėjo, būtina toliau stiprinti dabartinius šios srities teisės aktus siekiant patenkinti didėjantį pagalbos prašymų skaičių ir pagerinti pagalbos vykdant reikalavimus veiksmingumą. 4.2. Rekomendacijos Valstybės narės raginamos stiprinti nacionaliniais teisės aktais numatytas reikalavimų vykdymo priemones. Taryba ir Parlamentas raginami greitai priimti 2009 m. vasario 2 d. Komisijos pateiktą pasiūlymą, kad būtų sustiprinta tarpusavio pagalba vykdant reikalavimus. [1] OL L 73, 1976 3 19, p. 18. [2] OL L 150, 2008 6 10, p. 28. [3] Informacija pagal valstybių narių, į kurias kreiptasi, pateiktus statistinius duomenis. [4] Statistiniai duomenys remiantis gautų ir išsiųstų prašymų vidurkiu. Šie 2005 m. statistiniai duomenys paremti iš 17 valstybių narių gautais duomenimis. 2006 m. – iš 20 valstybių narių gautais duomenimis. 2007 m. – iš 24 valstybių narių gautais duomenimis. 2008 m. – iš 25 valstybių narių gautais duomenimis. [5] Pagal iš valstybių narių, į kurias kreiptasi, gautus statistinius duomenis apie išieškojimą kitų valstybių narių prašymu. [6] Tačiau reikėtų atkreipti dėmesį į tai, kad bendras prašymuose vykdyti reikalavimus minimų sumų kiekis nebūtinai atitinka faktiškai mokėtinas sumas. Pvz., prašymas vykdyti tuos pačius reikalavimus gali būti pateiktas kelis kartus skirtingoms valstybėms narėms, arba prašymai gali būti atsiimami vėlesniame etape, nes reikalaujamos sumos apmokamos savanoriškai arba yra sėkmingai užginčijamos. Pagal šiuo metu turimus statistinius duomenis neįmanoma įvertinti visų šių aplinkybių.